## Uredba o izmjenama i dopunama Uredbe o upravljanju programima CARDS, PHARE, ISPA i SAPARD

### NN 38/2008 (2.4.2008.), Uredba o izmjenama i dopunama Uredbe o upravljanju programima CARDS, PHARE, ISPA i SAPARD

# VLADA REPUBLIKE HRVATSKE

**1271**

Na temelju članaka 5., 6., 9., 12. i 13. stavka 2. Zakona o sustavu provedbe
programa Europske unije i sustavu provedbe projekata financiranih iz sredstava
zajmova i darovnica iz ostalih inozemnih izvora (»Narodne novine«, broj
58/2006), Vlada Republike Hrvatske je na sjednici održanoj 27. ožujka 2008.
godine donijela

## UREDBU

### O IZMJENAMA I DOPUNAMA UREDBE O UPRAVLJANJU PROGRAMIMA CARDS, PHARE, ISPA I SAPARD

Članak 1.

U Uredbi o upravljanju programima CARDS, PHARE, ISPA i SAPARD (Narodne novine,
broj 18/2007) u članku 2. f) riječi »Ministarstvu poljoprivrede, šumarstva i
vodnog gospodarstva« zamjenjuju se riječima »Ministarstvu poljoprivrede,
ribarstva i ruralnog razvoja«.

Članak 2.

U članku 5. stavku 1. riječi »Odjel za poslove Nacionalnog fonda« zamjenjuju se
riječima »Sektor za poslove Nacionalnog fonda«.

Članak 3.

U članku 7. stavku 1. riječi »Ministarstvo poljoprivrede, šumarstva i vodnog
gospodarstva« zamjenjuju se riječima »Ministarstvo poljoprivrede, ribarstva i
ruralnog razvoja«, a riječi »Ministarstvu poljoprivrede, šumarstva i vodnog
gospodarstva« zamjenjuju se riječima »Ministarstvu poljoprivrede, ribarstva i
ruralnog razvoja«.

Članak 4.

U članku 9. stavak 1. mijenja se i glasi »Tijelo za provedbu programa CARDS,
PHARE i ISPA jest Središnja agencija za financiranje i ugovaranje programa i
projekata Europske unije«.
U stavku 2. riječi »Ministarstvo poljoprivrede, šumarstva i vodnog gospodarstva«
zamjenjuju se riječima »Ministarstvo poljoprivrede, ribarstva i ruralnog
razvoja«, a riječi »Ministarstvu poljoprivrede, šumarstva i vodnog gospodarstva«
zamjenjuju se riječima »Ministarstvu poljoprivrede, ribarstva i ruralnog
razvoja«.
U stavku 3. točki a) podtočki 2. riječi »Središnje jedinice za financiranje i
ugovaranje« zamjenjuju se riječima »Središnje agencije za financiranje i
ugovaranje programa i projekata Europske unije«.

Članak 5.

U članku 10. stavku 1. riječi »Središnje jedinice za financiranje i ugovaranje«
zamjenjuju se riječima »Središnje agencije za financiranje i ugovaranje programa
i projekata Europske unije«.

Članak 6.

U članku 12. stavku 1. iza riječi »Državni dužnosnik« dodaju se riječi »ili
službenik«.

Članak 7.

Članak 18. mijenja se i glasi:
»(1) Sva tijela uključena u sustav provedbe programa Europske unije dio su
zajedničkog sustava upravljanja nepravilnostima.
(2) Poslove zaštite financijskih interesa EU, utvrđivanja nepravilnosti i
obavještavanja Nacionalnog dužnosnika za ovjeravanje o nepravilnostima obavlja
Ministarstvo financija, Odjel za suzbijanje nepravilnosti i prijevara.
(3) Ministar financija, na prijedlog Nacionalnog dužnosnika za ovjeravanje,
donosi Naputak o nepravilnostima u skladu s međunarodno preuzetim obvezama.
(4) Sva tijela uključena u sustav provedbe programa Europske unije dužna su
postupati sukladno Naputku iz stavka 3. ovoga članka«.

Članak 8.

Članak 19. mijenja se i glasi:
»Odjel za suzbijanje nepravilnosti i prijevara (AFCOS) obavlja sljedeće poslove:
a) koordinira zakonodavne, upravne i operativne aktivnosti s ciljem zaštite
financijskih interesa Europske unije, te s tim u vezi neposredno surađuje s
Europskim uredom za borbu protiv prijevara (OLAF),
b) s Europskim uredom za borbu protiv prijevara razmjenjuje informacije o
nepravilnostima i prijevarama te sudjeluje u njihovim neposrednim inspekcijama i
istragama;
c) razmjenjuje informacije s drugim tijelima javne vlasti u slučaju sumnje na
nepravilnosti i prijevare u korištenju sredstava iz fondova Europske unije, te
podnosi odgovarajuće prijave nadležnim tijelima Republike Hrvatske i prati tijek
istražnih postupaka;
d) surađuje s nadležnim tijelima u izradi i provedbi Nacionalne strategije za
suzbijanje prijevara;
e) u suradnji s Europskim uredom za borbu protiv prijevara razvija programe
stručnog usavršavanja zaposlenika institucija koje su uključene u zaštitu
financijskih interesa Europske unije i pruža organizacijsku potporu u njihovoj
realizaciji;
f) zaprima, kontrolira i objedinjuje izvješća o nepravilnostima u upravljanju i
korištenju sredstava iz fondova Europske unije,
g) odgovoran je za njihovo prosljeđivanje Europskom uredu za borbu protiv
prijevara i drugim nadležnim tijelima Europske komisije u propisanim rokovima;
h) vodi registar nepravilnosti«.

Članak 9.

U članku 24. stavku 1. riječi »Samostalni odjel za ovjeravanje provedbe SAPARD-a«
zamjenjuje se riječima »Samostalna služba za reviziju IPA programa i ovjeravanje
provedbe SAPARD-a«.

Članak 10.

Ova Uredba stupa na snagu osmog dana od dana objave u »Narodnim novinama«.

Klasa: 400-01/04-02/03
Urbroj: 5030120-08-4
Zagreb, 27. ožujka 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

Uredba, NN 38/2008-1271
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)